《纱窗恨·答冠月韵》
清代·田茂遇

笛声阵阵因风送，老天涯，一声入破偏凄切，落梅花。
雕盘处，千山黑雪，马嘶外，万里黄沙。算春宵归梦，好还家。

作者简介：江南青浦人，字楫公，号髴渊。夏允彝弟子。顺治十四年举人，授山东新城知县，不赴。康熙间举鸿博，罢归。晚筑水西草堂，觞咏以终。诗文均有名。选有《燕台文钞》、《词坛妙品》。自著有《水西草堂集》、《清平词》、《绿水词》。